રૂપજીએ તે ચિત્રને શબ્દ દેહ આપ્યો ને આનંદમાં બોલી ઉઠ્યા કેઃ ‘‘સર્વે સખી જીવન જોવાને ચાલો રે’’ કીર્તન પુરૂ થયુંને પોતાના અશ્રુ જળ થકી મહારાજના ચરણ કમળનો અભિષેક કર્યો. પછી તે જ સ્થળે લક્ષ્મી બાગમાં રૂપજી ભાઈને દીક્ષા આપી ‘‘ભૂધરાનંદ’’નામ પાડ્યું. પરંતુ કીર્તનોના અંતમા નામ બંધબેસતું ન હોવાથી તેમનું ‘‘ભૂમાનંદ’’નામ પાડ્યું. સ્વામીની કવિત્વ શક્તિ તથા વાક્‌શક્તિ ખૂબજ અદ્‌ભૂત હતી. તેથી તેમણે પ્રસંગો પાત મહારાજની મૂર્તિ તથા મહિમાનાં ઘણા કીર્તન રચ્યાં છે.